Diari Oficial de la Generalitat Valenciana


Sumari del DOGV 7065, del 11-07-2013 (2013/7296)

RESOLUCIÓ de 24 de juny de 2013, de la Direcció General d'Energia, per la qual s'atorga autorització administrativa de modificació del gasoducte de transport secundari denominat Marina Alta, fase II, per a la construcció dels trams 2 i 4, en els termes municipals de Teulada, Benissa i Senija, en la província d'Alacant, s'aprova el seu projecte d'execució i l'addenda I al projecte i es declara, en concret, la seua utilitat pública. Expedient número CBREDE/2011/1/03.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7065

Data del DOGV
:   11-07-2013

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2013/7296


Data del document
:   24-06-2013

Organisme emissor
:   Conselleria d'Economia, Indústria, Turisme i Ocupació

Tipus de document
:   Resolució

Descriptors 

:   * Conselleria d'Economia, Indústria, Turisme i Ocupació
    * centre d'ensenyament

RESOLUCIÓ de 24 de juny de 2013, de la Direcció General d'Energia, per la qual s'atorga autorització administrativa de modificació del gasoducte de transport secundari denominat Marina Alta, fase II, per a la construcció dels trams 2 i 4, en els termes municipals de Teulada, Benissa i Senija, en la província d'Alacant, s'aprova el seu projecte d'execució i l'addenda I al projecte i es declara, en concret, la seua utilitat pública. Expedient número CBREDE/2011/1/03.  
   
 [2013/7296]  
Antecedents de fet  
Amb data 10 de febrer de 2011, Endesa Gas Transportista, SL, a través de representant degudament acreditat, va presentar davant del Servici Territorial d'Energia d'Alacant, escrit en què exposava que amb data 16 de febrer de 2007 Endesa Gas Transportista, SL, va sol·licitar autorització administrativa, aprovació del projecte i declaració, en concret, d'utilitat pública del projecte denominat «Gasoducte de Transport Secundari Marina Alta - Fase II», en els termes municipals de Xàbia, el Poble Nou de Benitatxell, Teulada, Benissa, Senija i Calp, en la província d'Alacant (expedient CBREDE/2006/46/03) i que posteriorment, i com a conseqüència de les al·legacions dels Ajuntaments de Teulada i de Benissa durant el període d'informació pública, es va modificar el projecte entre els vèrtexs V-61 i V-65, en el municipi de Teulada, V-66 i V-78, a Teulada i Benissa, i V-97 i V-117, a Benissa i Senija. Per tot això, en el dit escrit sol·licita autorització administrativa, aprovació del projecte d'execució, així com el reconeixement, en concret, de la utilitat pública del projecte denominat «Addenda al gasoducte de transport secundari Marina Alta - Fase II», en els termes municipals de Teulada, Benissa i Senija, en la província d'Alacant, que afecta els trams 2 i 4 del dit gasoducte.   
  
Junt amb l'escrit de presentació d'esta petició s'adjuntava la documentació següent:  
- Projecte tècnic (addenda I) per a l'execució de l'esmentada instal·lació, de data gener 2011, firmat per tècnic competent i visat pel col·legi oficial corresponent, en el qual s'inclouen separates per a l'obtenció del condicionat tècnic de:  
· Ministeri de Foment. Demarcació de Carreteres de l'Estat a Alacant  
· AUMAR, SA  
· Confederació Hidrogràfica del Xúquer  
· Diputació Provincial d'Alacant (Servici de Carreteres)  
· Ferrocarrils de la Generalitat Valenciana  
· Ajuntament de Teulada  
· Ajuntament de Benissa  
· Ajuntament de Senija  
- Relació concreta i individualitzada dels béns i drets afectats per la construcció d'esta instal·lació.  
Mitjançant la Resolució de 20 de desembre de 2010, d'esta Direcció General d'Energia, es va atorgar a Endesa Gas Transportista, SL, autorització administrativa per a la construcció de les instal·lacions corresponents al gasoducte de transport secundari denominat «Marina Alta», en els termes municipals de Dénia, el Verger, Ondara, Pedreguer, Gata de Gorgos, i Xàbia, es va aprovar el projecte d'execució, l'addenda I i l'addenda II, i es va declarar, en concret, la seua utilitat pública (CBREDE/2005/68/03 i CBREDE/2009/27/03).  
Per mitjà de la Resolució de 25 d'octubre de 2011, d'esta Direcció General d'Energia, es va atorgar a Endesa Gas Transportista, SL, autorització administrativa per a la modificació de la construcció de les instal·lacions corresponents al gasoducte de transport secundari denominat «Marina Alta», en el terme municipal de Gata de Gorgos, es va aprovar l'addenda III al projecte d'execució, i es va declarar, en concret, la seua utilitat pública (CBREDE/2011/4/03).  
Per mitjà de la Resolució de 29 de març de 2012, d'esta Direcció General d'Energia, es va atorgar a Endesa Gas Transportista, SL, autorització administrativa per a la construcció de les instal·lacions corresponents als trams designats com 1, 3 i 5 del gasoducte de transport secundari denominat «Marina Alta Fase II», en els termes municipals de Xàbia, el Poble Nou de Benitatxell, Teulada, Benissa, Senija i Calp, en la província d'Alacant, es va aprovar el projecte d'execució, i es va declarar, en concret, la seua utilitat pública (CBREDE/2006/46/03). Els trams 1,3 i 5 corresponen als vèrtexs V-00 al V-61 en els municipis de Xàbia, el Poble Nou de Benitatxell i Teulada, V-78 al V-97, a Benissa, i V-97.34 al V-214, a Benissa i Calp (el vèrtex V97.37 es crea per intersecció del projecte original amb l'addenda).   
En el projecte presentat per a l'atorgament d'esta resolució es va incloure el tram del gasoducte comprés entre els vèrtexs denominats V-65 a V-66, i no s'hi va incloure la seua autorització, que és objecte de la present per a donar continuïtat als trams entre els vèrtexs V-61 a V-65 i V-66 a V-78. El tram esmentat entre els vèrtexs V-65 a V-66 no ha sigut modificat.  
El procediment administratiu corresponent a estes sol·licituds ha sigut tramitat amb l'expedient de referència CEBREDE/2011/1/03, incoat pel Servici Territorial d'Energia d'Alacant a este efecte.  
La zona d'actuació comprén els termes municipals de Teulada, Benissa i Senija. La modificació del traçat suposa un increment de 286 metres lineals del gasoducte, amb la qual cosa la longitud final és de 21.080 metres.  
Els punts de connexió origen i final de la instal·lació sol·licitada són titularitat d'Endesa Gas Transportista, SL.  
La sol·licitud d'autorització administrativa, aprovació del projecte d'execució i reconeixement, en concret, de la seua utilitat pública, així com el seu estudi d'impacte ambiental i estudi d'integració paisatgística han sigut objecte d'informació pública d'acord amb el que preveu la Llei 34/1998, de 7 d'octubre, del Sector d'Hidrocarburs, el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, la Llei d'Expropiació Forçosa, el Decret 162/1990, de 15 d'octubre, pel qual s'aprova el Reglament per a l'execució de la Llei 2/1989, de 3 de març, d'Impacte Ambiental de la Generalitat Valenciana, i amb allò que preceptua el Decret 120/2006, d'11 d'agost, pel qual s'aprova el Reglament de Paisatge de la Comunitat Valenciana durant el termini de 30 dies en:  
  
- el Diari Oficial de la Comunitat Valenciana del 3 de novembre de 2011 (DOCV 6643),  
- el Butlletí Oficial de la Província d'Alacant del 3 de novembre de 2011 (BOPA núm. 211),   
- els diaris Información i La Verdad, edicions de la província d'Alacant, del 9 de novembre de 2011.  
Amb la mateixa finalitat i termini, el Servici Territorial d'Energia d'Alacant, va remetre esta sol·licitud als ajuntaments de Teulada, Benissa i Senija per a la seua exposició en el tauler d'anuncis. En l'expedient consta diligència acreditativa de l'exposició amb dates del 15 de gener de 2012, 14 de desembre de 2011 i 20 de desembre de 2011, respectivament.   
D'acord amb la documentació que hi ha en l'expedient han sigut presentades al·legacions per particulars, les quals, quant a la construcció de les instal·lacions del gasoducte objecte de la informació pública practicada, fan referència al traçat i l'accés durant les obres a finques i les construccions existents en els límits del camí afectat.  
  
Remeses les al·legacions expressades a l'empresa peticionària perquè prestara conformitat o formulara els inconvenients que estimara procedents, esta ha emés contestació respecte a les qüestions suscitades, indicant que la modificació del traçat no és possible per l'afecció amb la futura variant de Benissa, la proximitat de vivendes i l'estabilitat dels terrenys, i que durant l'obra s'habilitaran les mesures necessàries per a no afectar l'accés a les finques, i quan concloguen les obres es restituiran els camins o construccions afectats al seu estat original. En tot cas, se significa la compatibilitat entre les parcel·les rústiques i el projecte en curs atés el seu ús agrícola.  
Conforme al procediment reglamentàriament establit, a fi que en el termini de 20 dies presentaren la seua conformitat o oposició a l'autorització sol·licitada i emeteren, si procedia, els oportuns condicionats tècnics al projecte tècnic de la instal·lació, se'n va remetre separata, referida a la corresponent part de la instal·lació, a les següents administracions, organismes i empreses de servici públic o d'interés general, els béns o drets dels quals a càrrec seu puguen ser afectats per esta, amb el resultat que, en síntesi, es detalla:  
- Ajuntament de Teulada. En data del 27 d'abril de 2011, l'Ajuntament va informar desfavorablement ja que afirmava que part del traçat se situava en sòl no urbanitzable d'especial protecció ecològica i paisatgístic, i va requerir la seua esmena, a més d'informar d'encreuaments amb carreteres i vies fèrries. Per mitjà d'un escrit amb data del 6 de març de 2012, l'empresa peticionària indica que s'ha adaptat el projecte a allò sol·licitat per l'Ajuntament, de tal forma que el traçat només discorre per sòl no urbanitzable comú.   
- Ajuntament de Benissa. Per mitjà d'informe amb data del 9 de maig de 2011, manifesta que la instal·lació prevista és compatible amb el planejament vigent. Així mateix, sol·licita que es modifique parcialment el traçat del gasoducte, tant en el dit escrit com en altres posteriors, en què reitera diverses raons, més d'oportunitat que d'incompatibilitat, per a la modificació del traçat. A estes al·legacions l'empresa peticionària exposa diversos motius tècnics i de possible interferència amb altres infraestructures, per on no es pot fer discórrer el gasoducte per la solució proposada per la corporació local esmentada. En concret, menciona la inestabilitat dels terrenys en certs punts de pas, l'existència d'un barranc, la impossibilitat de realitzar la trapa prèvia necessària a l'encreuament amb el ferrocarril, la proximitat de certes vivendes i l'afecció de la futura variant de Benissa.   
  
- Ajuntament de Senija. No consta pronunciament a este efecte, i s'ha reiterat amb data del 14 de febrer de 2012.  
- AUMAR, manifesta que la competència sobre actuacions als voltants de l'AP-7 l'exercix el Ministeri de Foment per mitjà d'un escrit del 24 de març de 2011.  
- Demarcació de Carreteres de l'Estat a la Comunitat Valenciana del Ministeri de Foment - Unitat de Carreteres Alacant. Per mitjà d'informe de 27 de juliol de 2011, la Inspecció d'Explotació de l'AP-7 «Tarragona-València-Alacant» declara que les actuacions són compatibles, pel que fa al dit vial, i aporta el condicionat tècnic a complir per a l'execució d'encreuaments i paral·lelismes amb la dita autopista. Per mitjà d'informe de data 24 de novembre de 2011 la Unitat de Carreteres d'Alacant exposa la incompatibilitat amb les obres de la variant de Benissa i aporta condicionat tècnic per a l'execució dels encreuaments amb les carreteres CV-750 i CV-749. Per mitjà d'un escrit de data 24 de febrer de 2012, s'establixen les condicions per a l'execució de l'encreuament amb la carretera N-332. L'empresa peticionària ha manifestat que procedix a compatibilitzar les infraestructures en la zona de la variant de Benissa, a més d'acceptar el condicionat per mitjà d'un escrit amb data del 9 de gener de 2013. Posteriorment, s'emet un informe favorable amb data del 14 de gener de 2013 de l'esmentada Demarcació, introduint nous condicionants, el qual s'ha traslladat a l'empresa peticionària, la qual ha acceptat el condicionat per mitjà d'un escrit de 22 de gener de 2013.  
  
- Servici de Carreteres de la Diputació d'Alacant, no ha presentat al·legacions ni observacions a esta, a pesar d'haver sigut reiterat el dit informe amb data del 17 de febrer de 2012.  
- Confederació Hidrogràfica del Xúquer, consta en l'expedient Resolució de 30 de novembre de 2012 d'autorització per a encreuament d'uns quants llits fluvials públics, subjecta a un cert condicionat tècnic.   
- Ferrocarrils de la Generalitat Valenciana. Per mitjà d'un escrit del 26 d'abril de 2011 manifesta la seua conformitat aportant condicionat tècnic, el qual és acceptat per l'empresa peticionària en el seu escrit de 9 de gener de 2013.  
Amb data 13 de juny de 2008 la Direcció General del Medi Natural de la Conselleria de Medi Ambient, Aigua, Urbanisme i Habitatge va dictar declaració d'impacte ambiental que estimava favorable, només als efectes ambientals, el projecte de «Gasoducte de transport secundari Marina Alta Fase II» en els termes municipals de Xàbia, el Poble Nou de Benitatxell, Teulada, Senija, Benissa i Calp (Alacant).  
Per mitjà d'informe de l'Àrea d'Avaluació Ambiental de la Direcció General de Gestió del Medi Natural, de data 9 de juny de 2011, s'indica que l'addenda presenta modificacions que han de sotmetre's a avaluació d'impacte ambiental, per a la qual cosa s'haurà d'elaborar un estudi d'impacte ambiental de les modificacions del traçat, que haurà de sotmetre's a informació pública conjunta amb el projecte de modificacions.  
  
Amb data 24 d'octubre de 2011, la Direcció General d'Avaluació Ambiental i Territorial de la Conselleria d'Infraestructures, Territori i Medi Ambient, mitjançant una resolució complementària, va establir que el tram entre els vèrtexs V-97 a V-117 de l'addenda I al projecte de gasoducte de transport secundari «Marina Alta Fase II», en els termes municipals de Benissa i Senija (Alacant), es troba emparada i li és aplicable la declaració d'impacte ambiental de 13 de juny de 2008 favorable, a més de modificar-se el condicionant número 2 de la DIA mencionada que també afecta el mencionat tram.   
Posteriorment, per mitjà de la declaració d'impacte ambiental, de data 15 de novembre de 2012, de la Direcció General d'Avaluació Ambiental i Territorial de la Conselleria d'Infraestructures, Territori i Medi Ambient, s'estima acceptable, només als efectes ambientals i sense perjuí de l'obtenció de les autoritzacions sectorials que siguen necessàries, l'addenda I al projecte de gasoducte de transport secundari «Marina Alta Fase II» trams V-61 a V-65 (variant Teulada) i V-66 a V-78 (variant Teulada/Benissa), en els termes municipals de Teulada i Benissa subjectant-se als condicionants establits en els apartats segon, tercer i quart d'esta.  
Consta en l'expedient informe favorable de data 28 de gener de 2013 del Servici Territorial d'Energia d'Alacant, òrgan encarregat de la instrucció de l'expedient.  
  
Fonaments de dret  
La instrucció i resolució del present procediment administratiu correspon a la Generalitat, a l'estar la instal·lació objecte d'este radicada íntegrament en territori de la Comunitat Valenciana, i no estar enquadrada en les arreplegades que són competència de l'Administració General de l'Estat en aplicació del títol IV del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autoritzacions de gas natural.   
D'acord amb el que disposa l'article 2.1.a de l'Orde de 9 de febrer de 2001, de la Conselleria d'Indústria i Comerç, concordat amb l'article 18 del Decret 188/2012, de 21 de desembre, pel qual aprova el Reglament Orgànic i Funcional de la Conselleria d'Economia, Indústria, Turisme i Ocupació, correspon a la Direcció General d'Energia d'este departament la resolució del present procediment.  
  
L'article 67 de la Llei 34/1998, de 7 d'octubre, del sector d'hidrocarburs, establix que les instal·lacions de transport requerixen autorització administrativa prèvia. Així mateix, l'article 70 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autoritzacions de gas natural, establix la necessitat d'autorització administrativa prèvia i aprovació del projecte de detall de les instal·lacions o de la seua execució.  
El procediment per a l'autorització administrativa i aprovació del projecte d'execució ve establit en el títol IV del Reial Decret 1434/2002, de 27 de desembre.  
D'acord amb el que disposa l'article 67.2 de la Llei 34/1998, els sol·licitants d'autoritzacions per a instal·lacions de xarxes de transport hauran d'acreditar prou els requisits següents: les condicions tècniques i de seguretat de les instal·lacions proposades, l'adequat compliment de les condicions de protecció del medi ambient, l'adequació de l'emplaçament de la instal·lació al règim d'ordenació del territori i la seua capacitat legal, tècnica i economicofinancera per a la realització del projecte.  
  
D'acord amb el que disposa l'article 67.2 de la Llei 34/1998, el procediment i atorgament de l'autorització inclourà el tràmit d'informació pública.  
Segons la Llei 2/1989, de 3 de març, de la Generalitat Valenciana, d'Impacte Ambiental, i el Decret 162/1990, de 15 d'octubre, pel qual s'aprova el seu Reglament de desplegament, el projecte ací interessat constituïx un dels supòsits en què resulta preceptiva la formulació d'una declaració d'impacte ambiental, prèvia a la resolució administrativa que s'adopte per a l'aprovació definitiva d'aquell.  
D'acord amb el que establix l'article 83 del Reial Decret 1434/2002, de 27 de desembre, els projectes d'execució d'instal·lacions sotmesos a aprovació hauran d'elaborar-se d'acord amb els reglaments tècnics en la matèria, que en este cas, es concreta en l'Orde del Ministeri d'Indústria de 18 de novembre de 1974, per la qual s'aprova el Reglament de Xarxes i Connexions de Combustibles Gasosos, modificada per les ordes del Ministeri de Indústria i Energia de 26 d'octubre de 1983, de 6 de juliol de 1984, de 9 de març de 1994 i de 29 de maig de 1998 (BOE 6 de desembre de 1974, de 8 de novembre de 1983, de 6 de juliol de 1984, de 21 de març de 1994 i d'11 de juny de 1998, respectivament) junt amb les seues instruccions tècniques complementàries.  
  
En consideració d'això, complits els requisits i els procediments legals i reglamentaris establits en la legislació vigent aplicables, resolc:  
  
  
Primer  
Atorgar autorització administrativa a l'empresa Endesa Gas Transportista, SL, per a la modificació en la construcció de les instal·lacions corresponents als trams 2 i 4 del gasoducte de transport secundari denominat «Marina Alta Fase II», en els termes municipals de Teulada, Benissa i Senija, en la província d'Alacant, delimitats pels vèrtexs següents:  
- Vèrtexs V-61 a V-78 en el terme municipal de Teulada i Benissa.   
- Vèrtexs V-97 a V-117 en els termes municipals de Benissa i Senija.  
D'acord amb la documentació tècnica presentada, la present autorització comprén el traçat següent :  
- A Teulada, s'inicia la variant en el vèrtex V-61, gira cap al nord per a vorejar unes finques fins a tornar al traçat original en el vèrtex V-65 pròxim a la posició 04. Una vegada passada la posició, el traçat torna a prendre el sentit nord, es prolonga per un camí i creua el FFCC i la carretera N-332 en una zona on ambdós es troben molt pròxims per a continuar aprofitant els camins, arribant per ells fins a entrar en el terme municipal de Benissa.  
- En el terme municipal de Benissa, el traçat modificat en el terme de Teulada entra en el de Benissa per un camí fins a arribar al vèrtex V-78 del traçat original. Després es modifica des del vèrtex V-97 per a aprofitar un camí per on transcorre fins a creuar l'assagador del Camí de València on ix d'este terme per a entrar en el de Senija. Torna el traçat modificat al terme de Benissa creuant la carretera CV-745 i en paral·lel amb l'AP-7 i aprofitant la franja existent entre esta i la variant de carretera de Benissa, discorre entre ambdós fins a tornar al traçat original en un punt pròxim a l'encreuament de la carretera CV-750.  
  
- En el terme municipal de Senija, la variant s'inicia abans de creuar la carretera d'accés a l'AP-7 després de la zona de peatge d'esta, a continuació en sentit nord-oest creua un rierol canalitzat i es prolonga per un camí paral·lel a l'AP-7 fins a arribar novament al terme de Benissa en la proximitat de la carretera CV-745.  
La present autorització quedarà sotmesa a les condicions que figuren a continuació:  
1. Amb esta modificació, el pressupost té un increment de seixanta mil dos-cents setanta-huit euros amb vint-i-sis cèntims d'euro (60.278,26 €) respecte al projecte original. El pressupost final del projecte de la instal·lació objecte de la present autorització és de tres milions dos-cents seixanta-nou mil tres-cents setanta-huit euros amb vint-i-cinc cèntims d'euro (3.269.378,25 €).   
El titular de la instal·lació constituirà en el termini d'un mes una garantia per valor de mil dos-cents cinc euros amb cinquanta-set cèntims d'euro (1.205,57 €), import del 2 per cent del pressupost de les instal·lacions afectades que figuren en la present resolució, per a garantir el compliment de les seues obligacions, conforme assenyala l'article 82 del Reial Decret 1434/2002 de 27 de desembre. La dita fiança es constituirà a favor d'esta Direcció General d'Energia en la Tresoreria del Servici Territorial d'Alacant de la Conselleria d'Hisenda i Administració Pública, de conformitat amb l'Orde de 14 de febrer de 1986 i l'Orde de 16 de desembre de 1996 de la Conselleria d'Economia i Hisenda, per la qual es regula el procediment de constitució i devolució de fiances. La fiança serà tornada al titular de la present autorització, prèvia la seua sol·licitud, una vegada que davant del Servici Territorial d'Energia d'Alacant l'interessat justifique el compliment de les obligacions derivades de la present autorització.  
2. Endesa Gas Transportista, SL, complirà estrictament les obligacions que s'assenyalen en l'article 68 de la Llei 34/1998, de 7 d'octubre, del Sector d'Hidrocarburs, així com en els apartats 1 i 3 de l'article 6 del Reial Decret 1434/2004, de 27 de desembre, i resta de regulació aplicable a l'exercici de la seua activitat com a empresa gasista  
  
3. El titular de la present autorització gaudirà, com a transportista, dels drets que assenyala l'article 69 de la Llei 34/1998, de 7 d'octubre, del Sector d'Hidrocarburs, així com els que s'assenyalen en els apartats 1 i 2 de l'article 6 del Reial Decret 1434/2004, de 27 de desembre.  
  
4. La present autorització s'entén sense perjuís i independentment de les concessions, llicències, permisos o autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que resulten aplicables i, en especial, les relatives a l'ordenació del territori i del medi ambient, tot això segons el que disposa l'article 67.3 de la Llei 34/1998, de 7 d'octubre.   
5. D'acord amb el que disposa el condicionat V de l'apartat segon de la resolució d'este centre directiu, de data 29 de març de 2012, els trams del gasoducte «Marina Alta Fase II», autoritzats en el present acte administratiu, denominats trams 2 i 4, queden integrats amb els autoritzats en aquella per a mantindre la funcionalitat i finalitat de conjunt del mencionat gasoducte, al tractar-se d'una única instal·lació sense solució de continuïtat.   
6. El règim econòmic i retributiu es regirà per les disposicions vigents en cada moment.  
7. La present autorització s'atorga sense perjuí de tercers i deixant salvats els drets particulars.  
8. D'acord amb el que disposa la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana, el projecte de construcció de la instal·lació objecte de la present autorització té les prevalences previstes en els seus articles 74.2 i 75.2 sobre qualsevol instrument de planificació i ordenació territorial o planificació urbanística. Així mateix, de conformitat amb l'article 75.3 de la llei esmentada, en la redacció que en fa l'article 72 de la Llei 16/2008, de 22 de desembre, de Mesures Fiscals, de Gestió Administrativa i Financera, i d'Organització de la Generalitat, les obres relacionades amb la instal·lació objecte de la present autorització no estarà sotmesa a llicència urbanística o a qualsevol altre acte de control preventiu municipal, tot això sense perjuí d'aquelles altres llicències o autoritzacions que s'hagen d'exigir de conformitat amb la legislació mediambiental o d'activitats qualificades.  
  
9. Endesa Gas Transportista, SL, haurà d'adoptar les mesures i actuacions necessàries per a fer complir el contingut de la Resolució Complementària amb data 24 d'octubre de 2011 de la Direcció General d'Avaluació Ambiental i Territorial de la Conselleria d'Infraestructures, Territori i Medi Ambient que va establir que el tram entre els vèrtexs V-97 a V-117 de l'addenda al projecte de gasoducte de transport secundari Marina Alta Fase II, en els termes municipals de Benissa i Senija (Alacant), es troba emparada i li és aplicable la declaració d'impacte ambiental de 13 de juny de 2008 favorable, a més de modificar-se el condicionant número 2 de la DIA mencionada que també afecta el mencionat tram. A més, de la declaració d'impacte ambiental, de data 15 de novembre de 2012, de la Direcció General d'Avaluació Ambiental i Territorial de la Conselleria d'Infraestructures, Territori i Medi Ambient, per la qual s'estima acceptable, només als efectes ambientals i sense perjuí de l'obtenció de les autoritzacions sectorials que siguen necessàries, el projecte d'addenda I al projecte de gasoducte de transport secundari Marina Alta Fase II trams V-61 a V-65 (variant Teulada) i V-66 a V-78 (variant Teulada/Benissa), en els termes municipals de Teulada i Benissa (Alacant) subjectant-se al que establix l'apartat segon, tercer i quart d'esta:  
  
- Es compliran les mesures i el programa de vigilància ambiental establits, en la mesura que els siguen aplicables, en l'estudi d'impacte ambiental i ampliació del traçat original del gasoducte Marina Alta Fase II amb declaració d'impacte ambiental de data 13 de juny de 2008, que es completen amb les mesures i el programa de vigilància ambiental establits en l'estudi d'impacte ambiental i estudi d'integració paisatgística de la present addenda, en aquells aspectes i detalls incomplets o insuficients en les mesures i programa indicats per al traçat original.  
  
- És igualment necessari que s'estenga el programa de vigilància ambiental a totes les mesures que hagen d'aplicar-se, inclosos els condicionants de la present declaració.  
- Es compliran igualment els condicionants establits en la declaració d'impacte ambiental de data 13 de juny de 2008 i en la Resolució posterior de 24 d'octubre de 2011, en la mesura que els siguen aplicables.  
- En el tram de la variant Teulada/Benissa (V-66 a V-78) la supervisió amb els servicis tècnics establida en el condicionant número 2 de la declaració d'impacte ambiental de data 13 de juny de 2008, modificada per la Resolució de data 24 d'octubre de 2011, determinarà els trams en què la pista de treball ha d'ajustar-se al camí per a no afectar zones de vegetació amb valor (carrasques, margallons, etc., ben conservats), per si cal afegir algun tram més als proposats en l'estudi d'impacte ambiental.  
- En la supervisió amb els servicis tècnics establida en el condicionant número 8 de la DIA de data 13 de juny de 2008 es determinarà, en les variants ara avaluades, si cal revegetar altres zones.  
  
- En relació amb el tram V-97 a V-117 de la present addenda I, este es troba emparat per la DIA de 13 de juny de 2008 d'acord amb el que establix la Resolució complementària de 24 d'octubre de 2011, i ha de complir per a esta variant els condicionants establits en la DIA i la resolució complementària mencionades. No obstant això, les mesures i els aspectes del programa de vigilància ambiental de l'estudi d'impacte ambiental i estudi d'integració paisatgística de la present addenda que els siguen aplicables i completen les mesures de l'estudi d'impacte ambiental i ampliació del traçat original es compliran igualment per a este tram, i també per a la resta del traçat original i complet del gasoducte fase II ja avaluat.  
- Respecte al condicionant número 2 de la DIA de data 13 de juny de 2008, modificada per la Resolució de data 24 d'octubre de 2011, este es complirà tenint en compte que la supervisió a realitzar amb els servicis tècnics de la Direcció Territorial d'Alacant s'haurà de fer en les dates que indiquen estos servicis, en especial respecte a la presència d'orquídies Serapias parviflora i Barlia robertiana en les zones de les variants de la present addenda en què poden estar presents.  
  
10. L'incompliment de les condicions i requisits establits en la present autorització, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique, podran donar lloc a la seua revocació.  
  
Segon  
Aprovar el projecte presentat, junt l'addenda I al projecte en els trams autoritzats en el punt primer, i habilitar Endesa Gas Transportista, SL, per a la construcció de la instal·lació autoritzada en el punt primer de la present resolució, conforme al projecte presentat, firmat per tècnic competent, les característiques principals del qual s'indiquen a continuació:  
  
CARACTERÍSTIQUES GENERALS  
Tipus de gas - Gas natural   
Punts de connexió - Vèrtexs V-61 a V-78 en els termes municipals de Teulada i Benissa.  
- Vèrtexs V-97 a V-117 en els termes municipals de Benissa i Senija.  
Traçat L'indicat en el punt primer de la resolució.  
  
La longitud final del gasoducte (fase II) és de 21.080 metres, a l'haver-se incrementat en 286 metres lineals  
Canonada Canonada de 10?- de diàmetre, especificació API 5L, qualitat grau X-42, amb transport de gas a una pressió màxima de disseny de 80 bar i màxima de servici de 59 bar. Material: acer al carboni amb revestiment interior de pintura epoxy i exterior de polietilé extruït.  
  
Municipis afectats - Teulada, Benissa i Senija   
  
Les condicions a què es troba sotmesa l'aprovació mencionada són les següents:  
1. Les obres hauran de realitzar-se d'acord amb el projecte aprovat, amb les variacions que, si és el cas, se sol·liciten i autoritzen i es referiran als elements compresos en l'àmbit d'aplicació de l'Orde del Ministeri d'Indústria de 18 de novembre de 1974, per la qual s'aprova el Reglament de Xarxes i Connexions de Combustibles Gasosos, modificada per les ordes del Ministeri de Indústria i Energia de 26 d'octubre de 1983, de 6 de juliol de 1984, de 9 de març de 1994 i de 29 de maig de 1998 (BOE 6 de desembre de 1974, de 8 de novembre de 1983, de 6 de juliol de 1984, de 21 de març de 1994 i d'11 de juny de 1998 respectivament), en particular de la ITC-MIG 5.1, i la resta de regulació de construcció vigent aplicable a este tipus d'instal·lacions. Així mateix, la construcció de les instal·lacions autoritzades pel present acte administratiu haurà d'ajustar-se a la resta de normatives tècniques de qualitat i seguretat industrials derivades de la Llei 21/1992, de 16 de juliol, d'Indústria i el seu desplegament reglamentari.   
Estes instal·lacions estaran previstes per a respondre als avanços tecnològics en el camp del gas i aconseguir abastiments flexibles i segurs.  
2. El termini d'execució de les obres serà de sis mesos comptador des de l'endemà d'aquell en què s'obtinga la disponibilitat legal per a procedir a l'ocupació material de tots els terrenys necessaris per a l'execució de les instal·lacions. No obstant això, amb anterioritat a la finalització del dit termini, Endesa Gas Transportista, SL podrà sol·licitar una ampliació del termini per mitjà de sol·licitud motivada davant d'esta Direcció General d'Energia.   
3. Així mateix, el titular de la present resolució estarà obligat a comunicar per escrit amb l'adequada diligència les incidències dignes de menció que es produïsquen durant l'execució, tant a esta direcció general com al Servici Territorial d'Energia d'Alacant.  
4. El titular de la present resolució estarà obligat a complir els deures i les obligacions derivats de la legislació de prevenció de riscos laborals vigent durant la construcció.  
5. El titular de la present resolució notificarà per escrit al Servici Territorial d'Energia d'Alacant el començament dels treballs per a efectuar inspeccions d'estos, en cas de considerar-ho convenient. El personal tècnic en la matèria adscrit a esta direcció general o del Servici Territorial d'Energia podran realitzar les comprovacions i les proves que consideren necessàries durant les obres i quan finalitzen estes en relació amb l'adequació de l'obra a la documentació tècnica presentada i al compliment de la legislació vigent i de les condicions d'esta resolució.  
  
6. El titular de l'esmentada resolució donarà compte de la terminació de les obres al Servici Territorial d'Alacant, als efectes de reconeixement i alçament de l'acta de posada en servici de les instal·lacions, presentant l'oportú certificat de direcció i final d'obra, subscrit per tècnic facultatiu competent, acreditant que és conforme amb els reglaments tècnics i de seguretat en la matèria, segons s'establix en la normativa vigent per als projectes d'instal·lacions de gas natural i igualment respecte a la present autorització administrativa i aprovació de projecte d'execució. Quan el mencionat certificat de direcció i final d'obra no estiga visat pel corresponent col·legi professional, s'acompanyarà de l'oportuna declaració responsable conforme allò que s'ha indicat en la Resolució de 22 d'octubre de 2010, de la Direcció General d'Energia, publicada en el Diari Oficial de la Comunitat Valenciana número 6389, de data 3 de novembre de 2010. Així mateix, el peticionari haurà de presentar certificació final de les entitats o empreses encarregades de la supervisió i el control de la construcció de les instal·lacions, en què s'expliciten els resultats satisfactoris dels assajos i proves realitzats, segons el que preveuen les normes i els codis aplicats i que acrediten la qualitat de les instal·lacions.  
  
7. El Servici Territorial d'Energia d'Alacant haurà d'informar a esta direcció general de la data de posada en servici de les instal·lacions, i enviar una còpia de la corresponent acta de posada en servici. D'acord amb allò indicat en la disposició final quarta de l'Orde ITC/1890/2010, de 13 de juliol, per la qual es regulen determinats aspectes relacionats amb l'accés de tercers i les retribucions regulades en el sistema de gas natural (BOE 171, 15.07.2010), l'esmentada acta de posada en servici haurà d'incloure, formant-ne part integrant, la taula corresponent que figura en l'annex de la dita orde.   
8. El titular de la instal·lació haurà de tindre en compte en l'execució del projecte les condicions imposades pels organismes afectats.  
L'Administració deixarà sense efecte la present resolució en qualsevol moment en el cas que s'observe l'incompliment de les condicions imposades per esta. En estos supòsits, l'Administració, amb l'oportú expedient previ, acordarà l'anul·lació de l'autorització amb totes les conseqüències d'orde administratiu i civil que se'n deriven, segons les disposicions legals vigents.  
  
Tercer   
Declarar, en concret, la utilitat pública del gasoducte autoritzat en el punt primer de la present resolució, amb l'afecció a les finques que es detallen en l'annex a esta resolució, amb l'abast i els efectes previstos en l'article 107 de la Llei 34/1998, de 7 d'octubre, del Sector d'Hidrocarburs, i els articles 109.1, 110, 111, i 112.3 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
Esta declaració porta implícita, en tot cas, la necessitat d'ocupació dels béns o d'adquisició dels drets afectats, implicarà la urgent ocupació als efectes de l'article 52 de la Llei, de 16 de desembre de 1954, sobre expropiació forçosa, i Endesa Gas Transportista, SL, adquirirà la condició de beneficiari en l'expedient expropiatori.  
  
Igualment, porta implícita l'autorització per a l'establiment o pas de la instal·lació de gas sobre terrenys de domini, ús o servici públic o patrimonials de l'Estat, o de les comunitats autònomes, o d'ús públic, propis o comunals de la província o municipi, obres i servicis d'estos i zones de servitud pública.  
  
Quart  
Ordenar:  
- La publicació de la present resolució en el Diari Oficial de la Comunitat Valenciana i en el Butlletí Oficial de la Província d'Alacant.  
  
- La notificació de la present resolució a Endesa Gas Transportista, SL, a totes les administracions o organismes públics i empreses de servicis públics o servicis d'interés general que han intervingut, o pogut intervindre, en el procediment d'autorització, les que han emés, o van haver d'emetre, condicionat tècnic al projecte d'execució, i les que van informar, o van haver d'informar, durant la tramitació de la declaració, en concret, de la utilitat pública als titulars de béns i drets afectats, així com als restants interessats en l'expedient, d'acord amb el que preveu l'article 52 de la Llei, de 16 de desembre de 1954, d'Expropiació Forçosa.   
Tot això d'acord amb el que establix el Reial Decret 1434/2002, de 27 de desembre.  
Se significa que la mencionada publicació es realitzarà, a més, als efectes de notificació de la present resolució als interessats en ella que siguen desconeguts, s'ignore el lloc o domicili de la notificació d'estos o el mitjà que permeta tindre constància de la seua recepció per aquells o els seus representants, tot això d'acord amb el que determina l'apartat 5 de l'article 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Contra esta resolució, que no posa fi a la via administrativa, podrà interposar-se recurs d'alçada davant de la Secretaria Autonòmica d'Indústria i Energia d'esta Conselleria en el termini d'un mes, comptat des de l'endemà de la notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
  
  
València, 24 de juny de 2013.- El director general d'Energia: Antonio Cejalvo Lapeña.